I sidste sæson førte Fonseca klubben fra 3. division og op i 2. division, og ambitioner rækker længere i Vendsyssel Håndbold, men spillemæssigt har der ikke været udvikling nok på holdet, og det koster Claus Fonseca jobbet i 2. divisionsklubben. - Vi har ikke flyttet os nok i efteråret i forhold til det spilletmateriale, som vi har, siger direktør i Vendsyssel Håndbold Jan Hansen. Henrik Thomsen fra Brønderslev optager trænerjobbet i Vendsyssel Håndbold. Han har trænererfaring fra en række klubber, men de seneste år har han ikke været træner. Direktør Jan Hansen anser dog ikke det for et problem. -  Henrik er den rigtige løsning for os. Han har mange ideer til holdet, siger Jan Hansen. Henrik Thomsen skal første gang stå i spidsen for Vendsyssel Håndbold i aften, når holdet på udebane møder serie 1 holdet Grindsted i pokalturneringen. Det bliver samtidig Henrik Thomsens første møde med sit nye hold.

Opsummering:
Manglende spillemæssig fremgang har fået ledelsen i ambitiøse Vendsyssel Håndbold til at stoppe samarbejdet med træner Claus Fonseca.